stanford-oval/wikipedia huggingface dataset:
จังหวัดชัยนาท

"ชัยนาท" เปลี่ยนทางมาที่นี่ สำหรับความหมายอื่น ดูที่ ชัยนาท (แก้ความกำกวม)
| จังหวัดชัยนาท |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Chai Nat
จากซ้ายไปขวา บนลงล่าง:  วัดมหาธาตุ  วัดปากคลองมะขามเฒ่าและแม่น้ำท่าจีน  วัดธรรมามูลวรวิหาร  เจดีย์วัดพระยาแพรก  สวนนกชัยนาท  เขื่อนเจ้าพระยา 
   ธง ตรา
คำขวัญ: หลวงปู่ศุขลือชา เขื่อนเจ้าพระยาลือชื่อ นามระบือสวนนก ส้มโอดกขาวแตงกวา
แผนที่ประเทศไทย จังหวัดชัยนาทเน้นสีแดงแผนที่ประเทศไทย จังหวัดชัยนาทเน้นสีแดง
ประเทศ:  ไทย
การปกครอง
 • ผู้ว่าราชการ : นที มนตริวัต   (ตั้งแต่ พ.ศ. 2565) 
 • นายก อบจ. : จิตร์ธนา ยิ่งทวีลาภา   (ตั้งแต่ พ.ศ. 2567) 
พื้นที่
 • ทั้งหมด: 2,469.746 ตร.กม. (953.574 ตร.ไมล์)
อันดับพื้นที่: อันดับที่ 65
ประชากร (พ.ศ. 2566)
 • ทั้งหมด: 316,220 คน
 • อันดับ: อันดับที่ 68
 • ความหนาแน่น: 128.04 คน/ตร.กม. (331.6 คน/ตร.ไมล์)
 • อันดับความหนาแน่น: อันดับที่ 30
รหัส ISO 3166: TH-18 
สัญลักษณ์ประจำจังหวัด
 • ต้นไม้: มะตูม
 • ดอกไม้: ชัยพฤกษ์
 • สัตว์น้ำ: ปลาแดง
ศาลากลางจังหวัด
 • ที่ตั้ง: ถนนพรหมประเสริฐ ตำบลในเมือง อำเภอเมืองชัยนาท จังหวัดชัยนาท 17000
 • โทรศัพท์: 0 5641 1234
 • โทรสาร: 0 5641 2104
เว็บไซต์: http://www.chainat.go.th/
 
 ส่วนหนึ่งของสารานุกรมประเทศไทย
ชัยนาท เดิมสะกดว่า ไชยนาท เป็นจังหวัดหนึ่งในภาคกลางของประเทศไทย มีอาณาเขตติดต่อกับจังหวัดต่าง ๆ ตามเข็มนาฬิกาจากทิศเหนือ ได้แก่ จังหวัดนครสวรรค์ จังหวัดสิงห์บุรี จังหวัดสุพรรณบุรี และจังหวัดอุทัยธานี
ประวัติ

ชัยนาทแปลตามศัพท์มีความหมายว่า "เสียงบันลือแห่งชัยชนะ" เป็นเมืองโบราณเมืองหนึ่ง ตัวเมืองเดิมอยู่บริเวณฝั่งขวาแม่น้ำเจ้าพระยาที่ปากคลองแพรกศรีราชา ใต้ปากน้ำเก่า สันนิษฐานว่าคงจะสร้างขึ้นในสมัยพระยาเลอไทยครองกรุงสุโขทัยระหว่าง พ.ศ. 1860–1879 เมืองแห่งนี้จึงได้ชื่อว่า เมืองแพรกหรือเมืองสรรค์ มีฐานะเป็นเมืองหน้าด่านทางใต้ เมื่อกรุงสุโขทัยเสื่อมอำนาจลง เมืองแพรกได้กลายเป็นเมืองหน้าด่านทางตอนเหนือของกรุงศรีอยุธยา ต่อมาได้เกิดชุมชนใหม่ไม่ไกลจากเมืองสรรค์ เมืองที่เกิดขึ้นใหม่นี้เป็นเมืองใหญ่ มีชื่อว่า ชัยนาท ในรัชสมัยพระบาทสมเด็จพระจุลจอมเกล้าเจ้าอยู่หัว ได้ย้ายตัวเมืองจากบริเวณแหลมยาง มาตั้งตรงฝั่งซ้ายแม่น้ำเจ้าพระยา ส่วนเมืองสรรค์นั้นเสื่อมลงเรื่อย ๆ เพราะผู้คนอพยพมาอยู่ที่ชัยนาทเป็นส่วนใหญ่ ในที่สุดก็กลายเป็นเพียงอำเภอหนึ่งของชัยนาทเท่านั้น ชัยนาทเป็นเมืองยุทธศาสตร์ที่สำคัญ เคยใช้เป็นที่ตั้งทัพรับศึกพม่าหลายครั้งและมีชัยทุกครั้งไป จึงเป็นที่มาของชื่อเมืองชัยนาทแห่งนี้
ภูมิศาสตร์ > ลักษณะภูมิประเทศ

จังหวัดชัยนาทมีลักษณะภูมิประเทศ โดยทั่วไปเป็นพื้นที่ราบลุ่มมีพื้นที่ประมาณ 99.06 ของพื้นที่ทั้งหมด ได้แก่ พื้นที่ตอนกลางตอนใต้และตะวันออกของจังหวัดมีลักษณะเป็นที่ราบจนถึงพื้นที่ลูกคลื่นลอนลาดมีแม่น้ำเจ้าพระยา แม่น้ำท่าจีน แม่น้ำน้อย ไหลผ่านพื้นที่ต่าง ๆ ทั่วทุกอำเภอ เช่น
แม่น้ำเจ้าพระยา ไหลผ่านอำเภอมโนรมย์ วัดสิงห์ เมืองชัยนาท และสรรพยา
แม่น้ำท่าจีน หรือแม่น้ำมะขามเฒ่า ไหลผ่านอำเภอวัดสิงห์ และหันคา
แม่น้ำน้อย ไหลผ่านอำเภอสรรคบุรี
คลองชลประทาน ซึ่งมีหลายสายไหลผ่านพื้นที่ต่าง ๆ ได้แก่ คลองอนุศาสนนันท์ คลองมหาราช คลองพลเทพ เป็นต้น ล้วนเป็นแหล่งน้ำสำคัญสำหรับการเกษตรกรรมตามพื้นที่ต่าง ๆ ทั่วไป
นอกจากลักษณะภูมิประเทศเป็นพื้นที่ราบแล้ว ยังมีเนินเขาเล็ก ๆ ขนาดประมาณ 1 – 3 กิโลเมตร กระจ่ายอยู่ทั่วไปที่สำคัญได้แก่ เขาธรรมามูล ซึ่งถือเป็นสัญลักษณ์สำคัญของจังหวัดชัยนาท เขาพลอง เขาขยาย เขากระดี่ เขาใหญ่เขารัก เขาดิน เขาหลัก เขาไก่ห้อย เขาสารพัดดี เขาราวเทียน เขาสรรพยา และเขาแก้ว เป็นต้น
ภูมิศาสตร์ > อาณาเขต

จังหวัดชัยนาทเป็นจังหวัดหนึ่งของภาคกลางตอนบน ซึ่งประกอบด้วยจังหวัดพระนครศรีอยุธยา อ่างทอง สิงห์บุรี ลพบุรี สระบุรี และชัยนาท ตั้งอยู่บริเวณริมฝั่งซ้ายของแม่น้ำเจ้าพระยาและเป็นตอนเหนือสุดของภาคกลาง บนเส้นรุ้งที่ 15 องศาเหนือ และเส้นแวงที่ 100 องศาตะวันออก สูงจากระดับน้ำทะเลปานกลาง 16.854 เมตร มีพื้นที่ประมาณ 2,469.746 ตารางกิโลเมตร หรือประมาณ 1,543,591 ไร่หรือเท่ากับร้อยละ 15.5 ของพื้นที่ในภาคกลางตอนบนเป็นพื้นที่เกษตรกรรม 1,219,669 ไร่ หรือประมาณร้อยละ 79.02 ของพื้นที่ทั้งหมด ห่างจากกรุงเทพมหานคร ประมาณ 195 กิโลเมตร มีอาณาเขตติดต่อกับจังหวัดใกล้เคียงคือ
ทิศเหนือ ติดต่อกับจังหวัดอุทัยธานี และจังหวัดนครสวรรค์
ทิศใต้ ติดต่อกับจังหวัดสิงห์บุรี และจังหวัดสุพรรณบุรี
ทิศตะวันออก ติดต่อกับจังหวัดนครสวรรค์ และจังหวัดสิงห์บุรี
ทิศตะวันตก ติดต่อกับจังหวัดอุทัยธานี
สัญลักษณ์ประจำจังหวัด

คำขวัญประจำจังหวัด: หลวงปู่ศุขลือชา เขื่อนเจ้าพระยาลือชื่อ นามระบือสวนนก ส้มโอดกขาวแตงกวา
ตราประจำจังหวัด: รูปพระธรรมจักร รองรับด้วยพญาครุฑ เบื้องหลังเป็นแม่น้ำและภูเขา ซึ่งหมายถึงสัญลักษณ์รูปพระธรรมจักรที่ประดิษฐานอยู่ ณ วิหารวัดธรรมามูลวรวิหาร ตั้งอยู่บนไหล่เขาธรรมามูล
ธงประจำจังหวัด: เป็นรูปตราประจำจังหวัดบนพื้นสีบานเย็น (magenta) ซึ่งเป็นสีประจำจังหวัด
ต้นไม้ประจำจังหวัด: มะตูม (Aegle marmelos)
ดอกไม้ประจำจังหวัด: ดอกชัยพฤกษ์ (Cassia javanica)
สัตว์น้ำประจำจังหวัด: ปลาแดง (Phalacronotus bleekeri)
ตราประจำจังหวัดชัยนาท
ต้นมะตูม (Aegle marmelos) ต้นไม้ประจำจังหวัด
ดอกชัยพฤกษ์ (Cassia javanica) ดอกไม้ประจำจังหวัด
ปลาแดง (Phalacronotus bleekeri) สัตว์น้ำประจำจังหวัด
การเมืองการปกครอง > หน่วยการปกครอง > การปกครองส่วนภูมิภาค

จังหวัดชัยนาทแบ่งการปกครองส่วนภูมิภาคแบ่งออกเป็น 8 อำเภอ 53 ตำบล 503 หมู่บ้าน โดยอำเภอทั้ง 8 มีดังนี้
อำเภอเมืองชัยนาท
อำเภอมโนรมย์
อำเภอวัดสิงห์
อำเภอสรรพยา
อำเภอสรรคบุรี
อำเภอหันคา
อำเภอหนองมะโมง
อำเภอเนินขาม
การเมืองการปกครอง > หน่วยการปกครอง > การปกครองส่วนท้องถิ่น

จังหวัดชัยนาทมีองค์กรปกครองส่วนท้องถิ่นรวม 60 แห่ง ประกอบด้วย องค์การบริหารส่วนจังหวัด 1 แห่ง คือ องค์การบริหารส่วนจังหวัดชัยนาท, เทศบาลเมือง 1 แห่ง คือ เทศบาลเมืองชัยนาท, เทศบาลตำบล 38 แห่ง และองค์การบริหารส่วนตำบล 20 แห่ง โดยรายชื่อเทศบาลทั้งหมดจำแนกตามอำเภอต่าง ๆ ในจังหวัดชัยนาทมีดังนี้
| 0 | 1 | 2 | 3 |
| --- | --- | --- | --- |
|  อำเภอเมืองชัยนาท เทศบาลเมืองชัยนาท  เทศบาลตำบลชัยนาท  เทศบาลตำบลหาดท่าเสา  เทศบาลตำบลเสือโฮก  เทศบาลตำบลบ้านกล้วย  เทศบาลตำบลนางลือ  เทศบาลตำบลธรรมามูล อำเภอมโนรมย์ เทศบาลตำบลคุ้งสำเภา  เทศบาลตำบลหางน้ำสาคร  เทศบาลตำบลศิลาดาน  เทศบาลตำบลมโนรมย์ |  อำเภอวัดสิงห์ เทศบาลตำบลวัดสิงห์  เทศบาลตำบลหนองน้อย  เทศบาลตำบลหนองขุ่น อำเภอสรรพยา เทศบาลตำบลโพธิ์พิทักษ์  เทศบาลตำบลสรรพยา  เทศบาลตำบลบางหลวง  เทศบาลตำบลหาดอาษา  เทศบาลตำบลตลุก  เทศบาลตำบลโพนางดำออก  เทศบาลตำบลโพนางดำตก  เทศบาลตำบลเจ้าพระยา |  อำเภอสรรคบุรี เทศบาลตำบลแพรกศรีราชา  เทศบาลตำบลสรรคบุรี  เทศบาลตำบลดงคอน  เทศบาลตำบลห้วยกรด  เทศบาลตำบลบางขุด  เทศบาลตำบลโพงาม  เทศบาลตำบลดอนกำ  เทศบาลตำบลห้วยกรดพัฒนา |  อำเภอหันคา เทศบาลตำบลหันคา  เทศบาลตำบลสามง่ามท่าโบสถ์  เทศบาลตำบลหนองแซง  เทศบาลตำบลบ้านเชี่ยน  เทศบาลตำบลสามง่ามพัฒนา  เทศบาลตำบลห้วยงู อำเภอหนองมะโมง เทศบาลตำบลวังตะเคียน  เทศบาลตำบลหนองมะโมง อำเภอเนินขาม เทศบาลตำบลเนินขาม |
วัฒนธรรมและประเพณี > งานมหกรรมหุ่นฟางนก

เป็นการนำฟางข้าวที่ไม่ได้ใช้ทำประโยชน์ มาประดิษฐ์เป็นรูปนกขนาดใหญ่หลายชนิด โดยนกแต่ละชนิดนำมาติดตั้งบนรถแต่ละคัน ซึ่งตกแต่งไว้อย่างสวยงามเป็นรูปขบวน หลังจากการประกวดหุ่นฟางนกทั้งหมดจะนำมาตั้งแสดงที่บริเวณสนามหน้าศาลากลางจังหวัด กำหนดจัดงานประมาณต้นเดือนกุมภาพันธ์ของทุกปี นอกจากนี้ ในบริเวณงานจะมีการออกร้านจำหน่ายสินค้าพื้นเมือง และผลิตผลทางการเกษตร
วัฒนธรรมและประเพณี > งานส้มโอชัยนาท

ชัยนาทเป็นจังหวัดที่สามารถปลูกส้มโอทุกพันธุ์ได้ผลดี ส้มโอสายพันธุ์ที่มีชื่อเสียงของจังหวัดชัยนาทคือ ส้มโอพันธุ์ขาวแตงกวา ซึ่งมีลักษณะพิเศษดังนี้คือ ผลกลม ผิวเรียบ เปลือกบาง รสหวานกรอบอมเปรี้ยว ไม่มีรสขม ปัจจุบันจังหวัดเร่งส่งเสริมให้เกษตรกรชาวสวนปลูกกันเป็นอาชีพและจัดงานส้มโอชัยนาทเป็นประจำทุกปี ช่วงระหว่างปลายเดือนสิงหาคมหรือต้นเดือนกันยายนที่บริเวณหน้าศาลากลาง จังหวัดชัยนาท มีกิจกรรมที่น่าสนใจคือการประกวดส้มโอ การจัดนิทรรศการให้ความรู้ จากหน่วยงานทางราชการ การออกร้านจำหน่ายกิ่งพันธุ์และผลส้มโอของเกษตรกรชาวชัยนาท
สถานที่สำคัญ

| --- | --- |
 สวนนกชัยนาท  วัดธรรมามูลวรวิหาร  วัดพระบรมธาตุวรวิหาร  พิพิธภัณฑสถานแห่งชาติชัยนาทมุนี  วัดปากคลองมะขามเฒ่า  ฟาร์มจระเข้วสันต์  วัดอินทาราม  เขื่อนเจ้าพระยา  วัดกรุณา:  อนุสาวรีย์ขุนสรรค์  วัดพระมหาธาตุ  วัดสองพี่น้อง  วัดพระแก้ว จังหวัดชัยนาท  สวนลิงชัยนาท  วัดไกลกังวล  วัดพิชัยนาวาส  เขาพลองสเตเดียม
บุคคลที่มีชื่อเสียง

| --- | --- |
 สมเด็จพระพุฒาจารย์ (นวม พุทฺธสโร) สมเด็จพระราชาคณะ อดีตสังฆมนตรีว่าการองค์การสาธารณูปการ อดีตกรรมการมหาเถรสมาคม อดีตเจ้าคณะมณฑลพิษณุโลก อดีตเจ้าคณะจังหวัดธนบุรี อดีตเจ้าอาวาสวัดอนงคารามวรวิหาร  พระครูวิมลคุณากร (ศุข เกสโร) - อดีตเจ้าอาวาสวัดปากคลองมะขามเฒ่า  ธวัชชัย ไทยเขียว รองปลัดกระทรวงยุติธรรม  จิ้งหรีดขาว วงศ์เทวัญ - ศิลปินลิเกหญิง และนักร้องลูกทุ่งหญิงชาวไทย  โชคชัย เจริญสุข - นักแสดง นักร้องชาวไทย  ดิลก ทองวัฒนา - นักแสดงชาวไทย  นันทนา สงฆ์ประชา - นักการเมืองชาวไทย  ผ่องศรี วรนุช - นักร้องเพลงลูกทุ่ง เจ้าของฉายา ราชีนีลูกทุ่งไทย  เพชรชัยนาท ดอนเจดีย์ - นักมวยชาวไทย  เพชรไทย ชูวัฒนะ - นักมวยชาวไทย  เมืองชัย กิตติเกษม - นักมวยชาวไทย:  'รงค์ วงษ์สวรรค์ - นักเขียนชาวไทย  วิสารท เดชกุล - ผู้ประกาศข่าวทาง สถานีวิทยุโทรทัศน์ไทยทีวีสีช่อง 3  ศรัณยู วินัยพานิช - นักร้องชาวไทย  ศรายุทธ ชะนะกุล - นักการเมืองชาวไทย  ศักดิ์สิริ มีสมสืบ - นักเขียนได้รับรางวัลซีไรต์  ศันสนีย์ นาคพงศ์ - นักการเมืองชาวไทย  ศุภณัฐ เฉลิมชัยเจริญกิจ - นักร้อง นักแสดง  สุริยัน ส่องแสง - นักร้องเพลงลูกทุ่งชายชาวไทย  อนุชา นาคาศัย - นักการเมืองชาวไทย  เทียม ไชยนันทน์ - เป็นอดีตรองประธานสภาผู้แทนราษฎรไทย  ศิวดล จันทเสวี - นักร้องวง 3.50  พุ่มพวง ดวงจันทร์ - นักร้องเพลงลูกทุ่ง เจ้าของฉายา ราชีนีลูกทุ่งไทย  จตุพล ภูอภิรมย์ - นักแสดงชาวไทย  ณัฐณิชา ใจแสน - นักกีฬาวอลเลย์บอลหญิงทีมชาติไทย
ดูเพิ่ม

รายชื่อโรงเรียนในจังหวัดชัยนาท
รายชื่อวัดในจังหวัดชัยนาท
รายชื่อห้างสรรพสินค้าในจังหวัดชัยนาท
แหล่งข้อมูลอื่น

เว็บไซต์อย่างเป็นทางการของจังหวัด เก็บถาวร 2006-02-07 ที่ เวย์แบ็กแมชชีน
15°11′N 100°08′E﻿ / ﻿15.18°N 100.13°E﻿ / 15.18; 100.13
แผนที่และภาพถ่ายทางอากาศของ จังหวัดชัยนาท
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
| ด ค กองค์กรปกครองส่วนท้องถิ่นระดับล่างในจังหวัดชัยนาท |
| --- | --- | --- |
| เทศบาลเมือง | ชัยนาท |  |
| เทศบาลตำบล |  เมืองชัยนาท ชัยนาท  ธรรมามูล  นางลือ  บ้านกล้วย  เสือโฮก  หาดท่าเสา  มโนรมย์ คุ้งสำเภา  มโนรมย์  ศิลาดาน  หางน้ำสาคร  วัดสิงห์ วัดสิงห์  หนองขุ่น  หนองน้อย  สรรคบุรี ดงคอน  ดอนกำ  บางขุด  แพรกศรีราชา  โพงาม  สรรคบุรี  ห้วยกรด  ห้วยกรดพัฒนา  สรรพยา เจ้าพระยา  ตลุก  บางหลวง  โพธิ์พิทักษ์  โพนางดำตก  โพนางดำออก  สรรพยา  หาดอาษา  หนองมะโมง วังตะเคียน  หนองมะโมง  หันคา บ้านเชี่ยน  สามง่ามท่าโบสถ์  สามง่ามพัฒนา  หนองแซง  ห้วยงู  หันคา  |  |
| ด ค กเมืองหลวงและจังหวัดของประเทศไทย |
| --- | --- | --- |
| เมืองหลวง | กรุงเทพมหานคร |  |
| ภาคเหนือ |  เชียงราย  เชียงใหม่  น่าน  พะเยา  แพร่  แม่ฮ่องสอน  ลำปาง  ลำพูน  อุตรดิตถ์  |  |
| ภาคตะวันออกเฉียงเหนือ |  กาฬสินธุ์  ขอนแก่น  ชัยภูมิ  นครพนม  นครราชสีมา  บึงกาฬ  บุรีรัมย์  มหาสารคาม  มุกดาหาร  ยโสธร  ร้อยเอ็ด  เลย  ศรีสะเกษ  สกลนคร  สุรินทร์  หนองคาย  หนองบัวลำภู  อำนาจเจริญ  อุดรธานี  อุบลราชธานี  |  |
| ภาคกลาง |  กำแพงเพชร  ชัยนาท  นครนายก  นครปฐม  นครสวรรค์  นนทบุรี  ปทุมธานี  พระนครศรีอยุธยา  พิจิตร  พิษณุโลก  เพชรบูรณ์  ลพบุรี  สมุทรปราการ  สมุทรสงคราม  สมุทรสาคร  สระบุรี  สิงห์บุรี  สุโขทัย  สุพรรณบุรี  อ่างทอง  อุทัยธานี  |  |
| ภาคตะวันออก |  จันทบุรี  ฉะเชิงเทรา  ชลบุรี  ตราด  ปราจีนบุรี  ระยอง  สระแก้ว  |  |
| ภาคตะวันตก |  กาญจนบุรี  ตาก  ประจวบคีรีขันธ์  เพชรบุรี  ราชบุรี  |  |
| ภาคใต้ |  กระบี่  ชุมพร  ตรัง  นครศรีธรรมราช  นราธิวาส  ปัตตานี  พังงา  พัทลุง  ภูเก็ต  ยะลา  ระนอง  สงขลา  สตูล  สุราษฎร์ธานี  |  |
หมายเหตุ - แบ่งภูมิภาคตามเกณฑ์ของราชบัณฑิตยสภา
| ด ค กจังหวัดแบ่งตามเขตในกีฬาแห่งชาติ (กีฬาเขต) |
| --- | --- | --- |
| เขต 1 |  ชัยนาท  นนทบุรี  ปทุมธานี  พระนครศรีอยุธยา  ลพบุรี  สระบุรี  สิงห์บุรี  สมุทรปราการ  อ่างทอง  |  |
| เขต 2 |  จันทบุรี  ฉะเชิงเทรา  ชลบุรี  ตราด  นครนายก  ปราจีนบุรี  ระยอง  สระแก้ว  |  |
| เขต 3 |  ชัยภูมิ  นครราชสีมา  บุรีรัมย์  ยโสธร  ศรีสะเกษ  สุรินทร์  อุบลราชธานี  |  |
| เขต 4 |  กาฬสินธุ์  ขอนแก่น  นครพนม  บึงกาฬ  มหาสารคาม  มุกดาหาร  ร้อยเอ็ด  เลย  สกลนคร  หนองคาย  หนองบัวลำภู  อำนาจเจริญ  อุดรธานี  |  |
| เขต 5 |  เชียงราย  เชียงใหม่  น่าน  พะเยา  แพร่  แม่ฮ่องสอน  ลำปาง  ลำพูน  |  |
| เขต 6 |  กำแพงเพชร  ตาก  นครสวรรค์  พิจิตร  พิษณุโลก  เพชรบูรณ์  สุโขทัย  อุตรดิตถ์  อุทัยธานี  |  |
| เขต 7 |  กาญจนบุรี  นครปฐม  ประจวบคีรีขันธ์  เพชรบุรี  ราชบุรี  สมุทรสงคราม  สมุทรสาคร  สุพรรณบุรี  |  |
| เขต 8 |  กระบี่  ชุมพร  นครศรีธรรมราช  พังงา  ภูเก็ต  ระนอง  สุราษฎร์ธานี  |  |
| เขต 9 |  ตรัง  นราธิวาส  ปัตตานี  พัทลุง  ยะลา  สงขลา  สตูล  |  |
| เขต 10 |  กรุงเทพมหานคร  |  |
แผนที่อำเภอในจังหวัดชัยนาท
ยูเมเนส จอมคนพลิกโลก

| --- | --- |
ยูเมเนส จอมคนพลิกโลก

ヒストリエ
ชื่อภาษาอังกฤษ: Historie
แนว: อิงประวัติศาสตร์
มังงะ
ยูเมเนส จอมคนพลิกโลก
เขียนโดย: ฮิโตชิ อิวาอางิ
สำนักพิมพ์:  สำนักพิมพ์โคดันฉะ    สยามอินเตอร์คอมิกส์
ยูเมเนส จอมคนพลิกโลก (ญี่ปุ่น: ヒストリエ; โรมาจิ: Hisutorie) เป็นการ์ตูนนวนิยายอิงประวัติศาสตร์ โดย ฮิโตชิ อิวาอางิ เล่าประวัติเกี่ยวกับ ยูเมเนส เสนาธิการและจอมทัพของอเล็กซานเดอร์มหาราช ตีพิมพ์ในญี่ปุ่นโดยสำนักพิมพ์โคดันฉะ ในหนังสือการ์ตูนรายเดือนอาฟเตอร์นูน ในประเทศไทยนั้น ยูเมเนส จอมคนพลิกโลก ตีพิมพ์ลงหนังสือการ์ตูนรายปักษ์คอมมิกส์โซน
สังศิต พิริยะรังสรรค์

| สังศิต พิริยะรังสรรค์ม> ป.ช., ม.ว.ม., ต.ภ. |
| --- | --- |

กรรมการต่อต้านการทุจริตแห่งชาติ
อยู่ในวาระ
เริ่มดำรงตำแหน่ง  5 มกราคม พ.ศ. 2558
สมาชิกสภาขับเคลื่อนการปฏิรูปประเทศ
อยู่ในวาระ
เริ่มดำรงตำแหน่ง  5 ตุลาคม พ.ศ. 2558
กรรมการผู้ทรงคุณวุฒิในคณะกรรมการป้องกันและปราบปรามการฟอกเงิน
อยู่ในวาระ
เริ่มดำรงตำแหน่ง  11 กรกฎาคม พ.ศ. 2559
สมาชิกสภาปฏิรูปแห่งชาติ
ดำรงตำแหน่ง 2 ตุลาคม พ.ศ. 2557 – 6 กันยายน พ.ศ. 2558
 
ข้อมูลส่วนบุคคล
เกิด: 20 สิงหาคม พ.ศ. 2494 (73 ปี)

รองศาสตราจารย์ สังศิต พิริยะรังสรรค์ สมาชิกวุฒิสภาไทย ชุดที่ 12 และประธานคณะกรรมาธิการการแก้ปัญหาความยากจนและลดความเหลื่อมลํ้า อดีตคณบดีวิทยาลัยนวัตกรรมสังคม มหาวิทยาลัยรังสิต, สมาชิกสภาขับเคลื่อนการปฏิรูปประเทศ (สปท.), กรรมการต่อต้านการทุจริตแห่งชาติ, อดีตกรรมการผู้ทรงคุณวุฒิในคณะกรรมการป้องกันและปราบปรามการฟอกเงิน (ป.ป.ง.), อดีตสมาชิกสภาปฏิรูปแห่งชาติ (สปช.), อดีตสมาชิกสภานิติบัญญัติแห่งชาติ, อดีตรองประธานสภาที่ปรึกษาเศรษฐกิจและสังคมแห่งชาติ, ผู้อำนวยการหลักสูตรปรัชญาดุษฎีบัณฑิต สาขาวิชาการพัฒนาธรรมาภิบาล มหาวิทยาลัยราชภัฏจันทรเกษม และผู้อำนวยการหลักสูตรปรัชญาดุษฎีบัณฑิต สาขาวิชาผู้นำทางสังคม ธุรกิจและการเมือง มหาวิทยาลัยรังสิต
ประวัติ

สังศิต พิริยะรังสรรค์ เกิดเมื่อ 20 สิงหาคม พ.ศ. 2494 สำเร็จการศึกษาปริญญาตรีและปริญญาโท ด้านเศรษฐศาสตร์ (หลักสูตรภาษาอังกฤษ) จากมหาวิทยาลัยธรรมศาสตร์ และปริญญาเอก สาขาสังคมศาสตร์เพื่อการพัฒนา จากมหาวิทยาลัยบีเลอเฟ็ลท์ ประเทศเยอรมนี
สังศิต เคยได้รับการแต่งตั้งให้รักษาการในตำแหน่ง เลขาธิการกองทุนฟื้นฟูเกษตรกร ในปี พ.ศ. 2551 ต่อมาถูกกลุ่มเกษตรกรต่อต้านขับไล่
บทบาททางการเมือง

สังศิต ได้ร่วมลงนามทูลเกล้าฯ ถวายฎีกาขอนายกรัฐมนตรีพระราชทาน เมื่อวันที่ 5 มีนาคม พ.ศ. 2549 โดยอ้างอิงความตามมาตรา 7 ของรัฐธรรมนูญแห่งราชอาณาจักรไทย พุทธศักราช 2540
ในปี พ.ศ. 2557 หลังจากที่คณะรักษาความสงบแห่งชาติได้ทำการรัฐประหาร ได้รับแต่งตั้งเป็นมาชิกสภาปฏิรูปแห่งชาติ (สปช.) และในภายหลังสภาปฏิรูปแห่งชาติสิ้นสุดลง ได้รับแต่งตั้งจากนายกรัฐมนตรีเป็นสมาชิกสภาขับเคลื่อนการปฏิรูปประเทศ(สปท.) เขาถูกสำนักงานตำรวจแห่งชาติแจ้งความดำเนินคดีฐานหมิ่นประมาทจากการโฆษณาจากการอภิปรายวิชาการ ในหัวข้อ “ตำรวจไทย มีไว้ทำอะไร”
ในวันที่ 8 สิงหาคม พ.ศ. 2560 มีคำสั่งหัวหน้าคณะรักษาความสงบแห่งชาติที่ 38/2560 เรื่อง การแก้ไขเพิ่มเติมองค์ประกอบและอำนาจหน้าที่ของคณะกรรมการป้องกันและปราบปรามการฟอกเงิน ส่งผลให้ รศ.ดร. สังศิต พ้นจากการเป็นกรรมการผู้ทรงคุณวุฒิในคณะกรรมการป้องกันและปราบปรามการฟอกเงิน เนื่องจากต้องรอคณะรัฐมนตรีอนุมัติคณะกรรมการผู้ทรงคุณวุฒิชุดใหม่ ซึ่งจะมี 4 คน จากเดิม 6 คน แต่ยังคงตำแหน่งประธานกรรมการสำนักงานป้องกันและปราบปรามการฟอกเงิน
ประสบการณ์การทำงาน

อาจารย์ประจำคณะเศรษฐศาสตร์ จุฬาลงกรณ์มหาวิทยาลัย 2528 - 2548
ที่ปรึกษานายกรัฐมนตรี พล.อ.ชาติชาย ชุณหะวัณ ด้านนโยบายแรงงาน พ.ศ. 2532 - 2534
ที่ปรึกษาฝ่ายเศรษฐกิจรองนายกรัฐมนตรีและรัฐมนตรีว่าการ
สมาชิกสภาที่ปรึกษาเศรษฐกิจและสังคมแห่งชาติ พ.ศ. 2544 2548 (ด้านผู้ทรงคุณวุฒิ)
ประธานคณะกรรมาธิการการคลัง การธนาคารและสถาบันการเงิน สภานิติบัญญัติแห่งชาติ พ.ศ. 2549 2551
สมาชิกสภานิติบัญญัติแห่งชาติ 2550 (สนช.)
ประธานคณะกรรมาธิการงบประมาณ การเงินและการคลัง สภานิติบัญญัติแห่งชาติ
รองประธานสภาที่ปรึกษาสังคมและเศรษฐกิจแห่งชาติ
สมาชิกสภาปฏิรูปแห่งชาติ (สปช.)
สมาชิกสภาขับเคลื่อนการปฏิรูปประเทศ (สปท.)
คณบดีวิทยาลัยนวัตกรรมสังคม มหาวิทยาลัยรังสิต
รองประธานคณะกรรมาธิการขับเคลื่อนการปฏิรูปการทุจริตและประพฤติมิชอบ สภาขับเคลื่อนการปฏิรูปประเทศ
รองประธานคณะกรรมาธิการขับเคลื่อนการปฏิรูปการเมือง สภาขับเคลื่อนการปฏิรูปประเทศ
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2550 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
อุตตม สาวนายน

นักการเมืองชาวไทย
| อุตตม สาวนายนม> ป.ช., ม.ว.ม. |
| --- | --- |


รัฐมนตรีว่าการกระทรวงการคลัง
ดำรงตำแหน่ง 10 กรกฎาคม พ.ศ. 2562 – 15 กรกฎาคม พ.ศ. 2563
กษัตริย์: พระบาทสมเด็จพระวชิรเกล้าเจ้าอยู่หัว
นายกรัฐมนตรี: ประยุทธ์ จันทร์โอชา
รัฐมนตรีช่วย: สันติ พร้อมพัฒน์
ก่อนหน้า: อภิศักดิ์ ตันติวรวงศ์
ถัดไป: ปรีดี ดาวฉาย
รัฐมนตรีว่าการกระทรวงอุตสาหกรรม
ดำรงตำแหน่ง 16 ธันวาคม พ.ศ. 2559 – 29 มกราคม พ.ศ. 2562
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร พระบาทสมเด็จพระวชิรเกล้าเจ้าอยู่หัว
นายกรัฐมนตรี: ประยุทธ์ จันทร์โอชา
ก่อนหน้า: อรรชกา สีบุญเรือง
ถัดไป: สุริยะ จึงรุ่งเรืองกิจ
รัฐมนตรีว่าการกระทรวงเทคโนโลยีสารสนเทศและการสื่อสาร
ดำรงตำแหน่ง 19 สิงหาคม พ.ศ. 2558 – 12 กันยายน พ.ศ. 2559
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: ประยุทธ์ จันทร์โอชา
ก่อนหน้า: พรชัย รุจิประภา
ถัดไป: ประจิน จั่นตอง (รักษาการแทน)
หัวหน้าพรรคพลังประชารัฐ
ดำรงตำแหน่ง 29 กันยายน พ.ศ. 2561 – 27 มิถุนายน พ.ศ. 2563
ก่อนหน้า: ก่อตั้งพรรคการเมือง
ถัดไป: ประวิตร วงษ์สุวรรณ
 
ข้อมูลส่วนบุคคล
เกิด: 19 พฤษภาคม พ.ศ. 2503 (64 ปี) จังหวัดพระนคร ประเทศไทย
เชื้อชาติ: ไทย
พรรคการเมือง: พลังประชารัฐ (2561–2563, 2566–ปัจจุบัน)
การเข้าร่วม พรรคการเมืองอื่น: สร้างอนาคตไทย (2565–2566)
คู่สมรส: อิชยา สาวนายน
ศิษย์เก่า: มหาวิทยาลัยบราวน์ มหาวิทยาลัยแมตซาซูเซตส์ แอมเฮิร์สต์
วิชาชีพ: นักธุรกิจ อาจารย์ นักการเมือง
ลายมือชื่อ: 

อุตตม สาวนายน (เกิด 19 พฤษภาคม พ.ศ. 2503) เป็นนักการเมืองชาวไทย ปัจจุบันดํารงตําแหน่งประธานกรรมการนโยบายเเละรองหัวหน้าพรรคพลังประชารัฐ อดีตเคยดำรงตำแหน่งรัฐมนตรีว่าการกระทรวงการคลัง รัฐมนตรีว่าการกระทรวงอุตสาหกรรม รัฐมนตรีว่าการกระทรวงเทคโนโลยีสารสนเทศและการสื่อสาร หัวหน้าพรรคพลังประชารัฐ หัวหน้าพรรคสร้างอนาคตไทยและอธิการบดีมหาวิทยาลัยกรุงเทพ
ประวัติ

อุตตม สาวนายน เกิดเมื่อวันที่ 19 พฤษภาคม 2503 เป็นบุตรของนายเล็ก กับนางยาหยี สาวนายน จบประถมศึกษาและมัธยมศึกษาตอนต้นจาก โรงเรียนสาธิตจุฬาลงกรณ์มหาวิทยาลัย จบปริญญาตรี สาขาวิศวกรรมไฟฟ้า จากมหาวิทยาลัยบราวน์ สหรัฐอเมริกา ปริญญาโท สาขาบริหารธุรกิจ (การเงินและธุรกิจระหว่างประเทศ) Kellogg School of Management, มหาวิทยาลัยนอร์ทเวสเทิร์น สหรัฐอเมริกา ปริญญาเอก สาขาบริหารการเงิน School of Management, University of Massachusetts Amherst สหรัฐอเมริกา
ด้านครอบครัว สมรสกับ นางอิชยา สาวนายน โดยไม่มีบุตร-ธิดา
การทำงาน

อุตตม เป็นผู้บริหารสถาบันการเงินเอกชน ต่อมาทำงานเป็นอาจารย์ในสถาบันอุดมศึกษา เคยเป็นรองคณบดี ฝ่ายวิชาการและอาจารย์ประจำสาขาการเงิน คณะบริหารธุรกิจ สถาบันบัณฑิตพัฒนบริหารศาสตร์ และได้รับแต่งตั้งเป็นอธิการบดีมหาวิทยาลัยกรุงเทพ ในเดือนมิถุนายน 2558
อุตตม เคยเป็นที่ปรึกษารัฐมนตรีว่าการกระทรวงการคลัง (ดร.สมคิด จาตุศรีพิทักษ์) และผู้ช่วยรัฐมนตรีประจำสำนักนายกรัฐมนตรี ต่อมาในปี พ.ศ. 2558 เขาได้รับแต่งตั้งเป็นรัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลของพลเอกประยุทธ์ จันทร์โอชา แต่ได้ยื่นหนังสือลาออกเมื่อวันที่ 12 กันยายน พ.ศ. 2559 เพื่อให้มีการแต่งตั้งรัฐมนตรีว่าการกระทรวงดิจิทัลเพื่อเศรษฐกิจและสังคมซึ่งเป็นกระทรวงที่จะจัดตั้งขึ้นใหม่ ภายหลังจากการยื่นลาออกได้รับแต่งตั้งเป็นที่ปรึกษานายกรัฐมนตรี ในวันที่ 15 กันยายน พ.ศ. 2559
ในเดือนธันวาคม พ.ศ. 2559 เขาได้รับแต่งตั้งให้ดำรงตำแหน่งรัฐมนตรีว่าการกระทรวงอุตสาหกรรม
ในรัฐบาลพลเอก ประยุทธ์ จันทร์โอชา เขาได้รับแต่งตั้งเป็นรัฐมนตรีว่าการกระทรวงการคลัง เป็นกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 อดีตรัฐมนตรีว่าการกระทรวงอุตสาหกรรม ต่อมาเขาได้ลาออกจากพรรคพลังประชารัฐ  รวมทั้งได้ลาออกจากตำแหน่งรัฐมนตรีในเวลาต่อมา
ในปี 2565 เขาได้รับเลือกเป็นหัวหน้าพรรคสร้างอนาคตไทย ต่อมาในเดือนมกราคม พ.ศ. 2566 เขาและนายสนธิรัตน์ สนธิจิรวงศ์ ได้ย้ายกลับไปร่วมงานกับพรรคพลังประชารัฐ และได้ถูกแต่งตั้งให้ดำรงตำแหน่งรองหัวหน้าพรรคพลังประชารัฐ
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2560 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สุกำพล สุวรรณทัต

| พลอากาศเอกสุกำพล สุวรรณทัตม> ป.ช., ม.ว.ม. |
| --- | --- |
สุกำพล สุวรรณทัต ในนิวเดลี วันที่ 21 ธันวาคม พ.ศ. 2555

รัฐมนตรีว่าการกระทรวงกลาโหม
ดำรงตำแหน่ง 18 มกราคม พ.ศ. 2555 – 30 มิถุนายน พ.ศ. 2556
นายกรัฐมนตรี: ยิ่งลักษณ์ ชินวัตร
ก่อนหน้า: ยุทธศักดิ์ ศศิประภา
ถัดไป: ยิ่งลักษณ์ ชินวัตร
รัฐมนตรีว่าการกระทรวงคมนาคม
ดำรงตำแหน่ง 9 สิงหาคม พ.ศ. 2554 – 18 มกราคม พ.ศ. 2555
นายกรัฐมนตรี: ยิ่งลักษณ์ ชินวัตร
รัฐมนตรีช่วย: ชัจจ์ กุลดิลก กิตติศักดิ์ หัตถสงเคราะห์
ก่อนหน้า: โสภณ ซารัมย์
ถัดไป: จารุพงศ์ เรืองสุวรรณ
 
ข้อมูลส่วนบุคคล
เกิด: 17 สิงหาคม พ.ศ. 2494 (73 ปี) จังหวัดพระนคร ประเทศไทย
พรรคการเมือง: พลังประชาชน (2550—2551) เพื่อไทย (2552—ปัจจุบัน)
คู่สมรส: พิไลวรรณ สุวรรณทัต
ศิษย์เก่า: โรงเรียนนายเรืออากาศ วิทยาลัยป้องกันราชอาณาจักร
อาชีพ: ทหารอากาศ นักการเมือง
ยศที่ได้รับการแต่งตั้ง
รับใช้:  ไทย
สังกัด:  กองทัพอากาศไทย
ประจำการ: พ.ศ. 2518–2554
ยศ:  พลอากาศเอก

พลอากาศเอก สุกำพล สุวรรณทัต (เกิด 17 สิงหาคม พ.ศ. 2494) ชื่อเล่น โอ๋ เป็นทหารอากาศและนักการเมืองชาวไทย อดีตรัฐมนตรีว่าการกระทรวงกลาโหม และรัฐมนตรีว่าการกระทรวงคมนาคม ในรัฐบาล ยิ่งลักษณ์ ชินวัตร อดีตที่ปรึกษาพิเศษสำนักงานปลัดกระทรวงกลาโหม อดีตจเรทหารทั่วไป อดีตผู้ช่วยผู้บัญชาการทหารอากาศ และอดีตเสนาธิการทหารอากาศ
ประวัติ

พลอากาศเอกสุกำพล สุวรรณทัต เกิดเมื่อวันที่ 17 สิงหาคม พ.ศ. 2494 เป็นบุตรของนาวาอากาศเอก สุวัตถิ์ สุวรรณทัต กับนางราตรี สุวรรณทัต จบการศึกษาจากโรงเรียนสาธิตจุฬาลงกรณ์มหาวิทยาลัย รุ่นที่ 4, โรงเรียนเตรียมทหาร รุ่นที่ 10 (ตท.10), โรงเรียนนายเรืออากาศ รุ่นที่ 17, โรงเรียนนายทหารชั้นผู้บังคับฝูง รุ่นที่ 45, โรงเรียนเสนาธิการทหารอากาศ รุ่นที่ 29, วิทยาลัยการทัพอากาศ รุ่นที่ 29, วิทยาลัยป้องกันราชอาณาจักร รุ่นที่ 46 มีน้องชาย 2 คน ชื่อ พลอากาศเอก สุรจิต สุวรรณทัต ราชองครักษ์พิเศษและ พลอากาศโท สุรพันธ์ สุวรรณทัต เจ้ากรมเทคโนโลยีสารสนเทศและการสื่อสารทหารอากาศ
ชีวิตครอบครัวสมรสกับนางพิไลวรรณ สุวรรณทัต (สกุลเดิม พลิกานนท์) มีบุตรสาว 3 คน คือ พิมลพรรณ สุวรรณทัต สันตยา สุวรรณทัต และสุภาวรรณ สุวรรณทัต
การทำงาน

พลอากาศเอกสุกำพล ผ่านหน้าที่และการรับตำแหน่งสำคัญ ๆ ต่าง ๆ เช่น เจ้ากรมยุทธการทหารอากาศ, ผู้ช่วยเสนาธิการทหารอากาศ ฝ่ายยุทธการ, รองเสนาธิการทหารอากาศ, เสนาธิการทหารอากาศ  และผู้ช่วยผู้บัญชาการทหารอากาศ
โดย พลอากาศเอกสุกำพลนั้นเป็นบุคคลที่ พ.ต.ท.ทักษิณ ชินวัตร ในขณะที่ดำรงตำแหน่งนายกรัฐมนตรีอยู่นั้น ได้วางตัวจะให้ดำรงตำแหน่งผู้บัญชาการทหารอากาศ ด้วยเหตุว่าเป็นเพื่อนนักเรียนร่วมรุ่นโรงเรียนเตรียมทหารด้วยกันมา แต่ทว่าหลังเหตุการณ์รัฐประหารเมื่อวันที่ 19 กันยายน พ.ศ. 2549 แล้ว ได้มีการปรับเปลี่ยนสายการบังคับบัญชาในกองทัพใหม่ ทำให้ทางนายทหารรุ่นเตรียมทหาร 10 หลายคนต้องหลุดจากตำแหน่งคุมกำลังพล ในส่วนของ พลอากาศเอกสุกำพล ก็ได้รับการปรับเปลี่ยนให้เป็นผู้ทรงคุณวุฒิพิเศษกองทัพอากาศ ในปี พ.ศ. 2550 และปรับเปลี่ยนเป็นจเรทหารทั่วไป ในปี พ.ศ. 2551
การทำงาน > การดำรงตำแหน่งรัฐมนตรี

ต่อมาได้เข้ามารับตำแหน่งรัฐมนตรีว่าการกระทรวงคมนาคม ในรัฐบาลของนางสาวยิ่งลักษณ์ ชินวัตร ตั้งแต่วันที่ 9 สิงหาคม พ.ศ. 2554 กระทั่งเมื่อวันที่ 18 มกราคม พ.ศ. 2555 ได้ปรับมารับตำแหน่งรัฐมนตรีว่าการกระทรวงกลาโหม และเป็นผู้ดำเนินการถอดยศของนายอภิสิทธิ์ เวชชาชีวะ จนเป็นเหตุให้นำไปสู่การยื่นตรวจสอบคุณสมบัติของนายอภิสิทธิ์ กระทั่งเดือนมิถุนายน พ.ศ. 2556 เขาจึงถูกปรับออกจากตำแหน่งรัฐมนตรี
คดีความ > กรณีโยกย้ายปลัดกระทรวงกลาโหม

คณะกรรมการป้องกันและปราบปรามการทุจริตแห่งชาติ (ป.ป.ช.) ได้ตั้งคณะอนุไต่สวนกรณีมีเหตุอันควรสงสัยว่ากระทำผิดต่อตำแหน่งหน้าที่ราชการ ขณะที่พลอากาศเอกสุกำพล สุวรรณทัต ได้เข้ามารับตำแหน่งรัฐมนตรีว่าการกระทรวงคมนาคม กรณีแต่งตั้งนายทหารระดับสูงขึ้นมาดำรงตำแหน่งปลัดกระทรวงกลาโหมโดยในขณะนั้นได้มีคำสั่งกระทรวงกลาโหม (เฉพาะ) ที่ ๓๘๓/๒๕๕ ลว.๒๗ ส.ค. ๕๕ ย้าย  1.พล.อ.เสถียร เพิ่มทองอินทร์ ปลัดกระทรวงกลาโหม  2.พล.อ.ชาตรี ทัตติ รองปลัดกระทรวงกลาโหม  และ 3.พล.อ.พิณภาษณ์ สริวัฒน์  เจ้ากรมเสมียนตราโดยภายหลังศาลปกครองมีคำสั่งทุเลาคำสั่งกระทรวงในกรณีดังกล่าวพล.อ.เสถียร เพิ่มทองอินทร์ได้ฟ้องต่อศาลปกครองในคดีหมายเลขดำที่ ๑๗๔๗/๒๕๕๕ คณะกรรมการป้องกันและปราบปรามการทุจริตแห่งชาติ (ป.ป.ช.)มีมติ แจ้งข้อกล่าวหา ในวันที่ 11 กันยายน พ.ศ. 2558และต่อมาในวันที่ 16 กันยายน พ.ศ. 2559 สมาชิกสภานิติบัญญัติแห่งชาติ มีมติ ถอดถอน พลอากาศเอกสุกำพล ส่งผลให้ไม่สามารถรับราชการได้ 5 ปี